Mnr President – hier "blok" ek!
Vanoggend oppad werk toe kyk ek na die sonsopkoms deur die wolke, als is so beeldskoon mooi, Gauteng is sopnat, vreemde weer vir die tyd die jaar, maar ek kla glad nie oor die welkome reën wat als kom afstof voor die koue ons tref. In my hart is ek dankbaar en dank ek die Here dat ek kan sien HY het so waar as waaragtig nog nie vertroue in die mensdom verloor nie.
Elke dag splinternuut en beeldskoon mooi, gegee aan my en jou om daarmee te maak nes ons smaak.
In die agtergrond blêr my radio kliphard met musiek, want vanoggend wou ek hê dit moet raas oppad werk toe, en is my radiostasie nie soos die normale ingestel op 657am nie, ek wil sing ek wil raas en ek wil die Here se handewerk bewonder!
Ek dink aan my land en sy mense, ek dink aan die man wat aan die stuur van sake is en ek wonder, na aanleiding van die liedjie wat nou speel, Mnr die President, is dit rerig wat jy wil hê, 'n land wat op die beste soos jou buurlande lyk. Geen hoop in die oë van jou "eie" mense nie, omdat jy besig is om jouself en die in jou binnekring so te verryk, ten koste van hulle wat vertroue in jou gehad het omdat hulle naiewelik geglo het waar jy vandaan kom weet jy dat 'n land sonder hoop, 'n land sonder werk is, en dat mense nie lewe sonder die trots van 'n werk nie, maar wel net oorleef!
IS DIT WAT JY DOEN RERIG DIT WAT JY VIR ONS LIEFLIKE LAND SOEK???
5 thoughts on "Mnr President"
April 11, 2017 at 8:07 vm
Jy weet, ek het/is eerder besig om my paadjie terug na God te vind. Ek wonder so in my binneste, wat is God se plan met die land van ons?
Gaan ons die volgende Zim word, of gaan Hy dies van ons wat graag 'n verskil WIL sien gebruik om daardie verskil te maak, en vir die res van Afrika te kan wys dat despots en tiranne nie Afrika se legacy moet wees nie.
Ek dink ons as Suid Afrikaners of nee, eerder Christene moet ons kniee buig voor God, en smeek dat sou Sy planne insluit dat ons die volgende Zim gaan word, dat dies van ons wat Hom nog aanbid, eerder soos Lot gered kan word uit Sodom uit.
Of dalk soek Hy nog mense in die gemors om Sy lig te dra in die duisternis?
Sorry vir die lang brief…
April 11, 2017 at 6:33 nm
Dankie Jan … ek het vandag die antwoord nodig gehad. Jy is baie spesiaal!
April 11, 2017 at 6:47 nm
Ek is baie positief dat ons beslis nie sommer maar net hier is nie, maar dat ons beslis deel van 'n groter prentjie is, en daai prentjie ken net die Liewe Vader, maar ek glo ook ons moet onsself uitspreek teenoor ongeregtighede om ons want ons is juis Jesus Christus se voete, Sy opdrag, nie myne nie… ons moet die bs bring en saam dit, dit wat verkeerd is in hierdie lewe aanspreek, in liefde. Maar om stil te bly is om soos die vergryper self te wees en dan boonop te predik, see no evil, hear no evil. Ons is verantwoorbaar voor die Vader.